[bookmark: _Toc131687814][bookmark: _GoBack]TEHNIČKI OPIS
Most Krka nalazi se Šibensko – Kininskoj županiji. Podaci o konstrukciji sastavljeni su na temelju podataka i nacrta unesenih u Sustav gospodarenja građevinama koji je u vlasništvu Naručitelja.
Ukupna duljina mosta je 391,16 m, a sastoji se od dva kolnika s dvije prometne trake ukupne širine kolnika 9,00 m i dva pješačka (servisna) hodnika širine 0.78 m + 0.78 m. Ukupna širina cijelog nadvožnjaka iznosi 13,65 m. Duljine raspona kreću se između 32 i 24 m. Projektirani poprečni pad mosta iznosi 2.5%.
Rasponska konstrukcija je lučnog tipa raspona luka od 204 m. Sastoji se od sprega čelika i betona. Konstrukcija je polumontažna, dimenzija ploče 22,56 x 0,25 m. Ploča je izvedena od klase betona C 40/50 te čini prednapeti montažni pločasto-šuplji nosač visine poprečnog presjeka 70 cm, širine 2.10 m. Debljina zastora je 4 cm. Vrsta ležajeva je klasični ležaj lončastog tipa. Temeljenje je izvršeno plitko od armiranog betona s temeljim stupova, upornjaka i luka koji su izvedeni na stijeni. Poprečni presjek luka je sandučasti, s dvjema komorama, visine 3 m i širine 10 m. Sustav odvodnje je u cijelosti zatvoren, s obostranim odvodnim žljebovima smještenim uz bočne vijence.
Izgradnja mosta započela je 2003. godine, a radovi su dovršeni 2005. godine. 
[bookmark: _Toc131687815]
PROJEKTIRANI VIJEK GRAĐEVINE I UVJETI ZA NJENO ODRŽAVANJE
Projektirani vijek uporabe građevine ovisi o vrsti njenih glavnih nosivih dijelova konstrukcije. Minimalni vijek trajanja AB stupova i AB kolovozne ploče mora biti minimalno 100 godina, dok trajnost ležajeva, prijelaznih naprava i drugih elemenata koji su lako zamjenjivi i iznosi minimalno 30 godina. 
Nakon izvedbe objekta te izvršenog probnog ispitivanja i obvezno izrađenog konačnog izvješća o probnom ispitivanju (u kojem treba biti zabilježeno početno – nulto stanje s detaljnim prikazom: geodetskom visinskom snimkom karakterističnih točaka objekta, snimljenih eventualnih, pukotina ili drugih oštećenja bitnih za očuvanje mehaničke otpornosti i stabilnosti konstrukcije), potrebno je vršiti periodičke preglede betonske i čelične konstrukcije.

Vijek trajanje jedne konstrukcije prvenstveno ovisi o kvaliteti njene izvedbe, a onda i o redovitom održavanje iste kao i okolini u kojoj se nalazi. U svrhu osiguranja stalnog korištenja objekta te njegove ispravnosti u pogledu sigurnosti i funkcionalnosti, potrebno je vršiti opću kontrolu stanja konstrukcije, odnosno građevine i održavanje iste. To će se obavljati u obliku pregleda građevine u određenim vremenskim intervalima, koji ovise o vrsti konstrukcije i građevine.
Rezultat ovih pregleda je otklanjanje nedostataka i oštećenja poslije čega se građevina dovodi u predviđeno stanje. Prema potrebama i različitosti građevine, odnosno konstrukcije, određuje se tip i redovitost pregleda i prema tome se obavljaju: redovni, glavni, dopunski i izvanredni pregledi:
- Redovni pregledi svakih godinu dana se obavljaju u svrhu utvrđivanja stanja konstrukcije i građevine u cijelosti i otklanjanja svih postojećih nedostataka. Ovim pregledom su obično obuhvaćeni stupišta, konstrukcija, instalacije, zaštita od korozije i geometrijska kontrola. Obim pregleda se može proširiti ili smanjiti prema nahođenju nadležnog organa koji rukovodi pregledom.
- Glavni pregledi vrše se u vremenskim intervalima od pet godina, na isti način kao i redovni pregledi. Obvezno se radi prvi glavni pregled nakon 1 godine uporabe objekta ili poslije prve zime. Na glavnom pregledu se kontroliraju  svi spojni dijelovi konstrukcije. Obavezno se kontroliraju oblici pojedinih dijelova konstrukcije, naročito pritegnutih, kao i oštećenja prouzročena zamorom materijala.
Tekućim (kontrolnim) pregledima potrebno je, između ostalog, kontrolirati:
· stanje pukotina, progiba / deformacija (slijeganja) i eventualnih oštećenja rasponske                                                                                                               konstrukcije, te se vrši geodetsko snimanje svih glavnih dijelova konstrukcije,                                                                                                                                                                                                                                                                                                                                                                                                                                                                                                                                                                                                                                                                                              stupova i upornjaka (sa svim dijelovima)
· stanje zaštitnog sloja armature na vidljivim plohama armiranobetonskih elemenata
· stanje AKZ zaštite na metalnim dijelovima objekta
· stanje i funkcija ležajeva
· stanje zastora i stupanj ugroženosti hidroizolacije kolovozne  ploče
· stanje i funkcioniranje prijelaznih naprava 
· stanje ograde i svih čeličnih elemenata
· stanje instalacija
· deformabilnost (slijeganje) kolnika ceste na nasipu ispred prijelaza na rasponsku        konstrukciju 
· Izvanredni pregledi se vrše obvezno poslije elementarnih nepogoda, poplave, vjetra, požara, potresa, poslije značajnih promjena na konstrukciji ili promjeni opterećenja ili po zahtjevu inspekcije. Pregled je obično isti kao i redovni pregled te se prema procjeni stručne osobe može se smanjiti ili povećati.

Nakon svih pregleda svi nastali nedostaci i oštećenja se moraju pravovremeno otkloniti i sanirati zbog sigurnosti, funkcionalnosti i daljnje uporabe građevine.
Posebnu pažnju potrebno je obratiti na izmjenu ležajeva nakon dotrajalosti. Predviđen je postupak izmjene na način da se ispod poprečnih nosača postave hidrauličke preše koje moraju biti ujednačene kako ne bi došlo do diferencijalnih pomaka koji mogu nepovoljno opteretiti kolničku ploču.Osim građevinskih mjera za održavanje objekta potrebne su i redovne mjere održavanja:

· čišćenje prometnih površina od snijega, blata, prašine, smeća i dr.
· odstranjivanjem posipanog materijala nakon završetka Zimske službe
· košenje trave zelenog pojasa 
· održavanja odvodnje (kanalica i separatora)
· radovi na kolniku (ispunjavanje pukotina asfaltnom masom, zalijevanje razdjelnica na betonskim kolnicima).
Dokumentaciju pregleda te dokumentaciju o održavanju konstrukcije dužan je trajno čuvati vlasnik građevine. Pregled konstrukcije građevine moraju obavljati za to ovlaštene osobe i ako se uoče da su bitna svojstva građevine narušena potrebno je konstrukciju sanirati kako bi se postiglo projektirano stanje, odnosno povećala sigurnost, trajnost i funkcionalnost objekta. Da bi se što više smanjili troškovi održavanja objekta i povećala njegova uporabna vrijednost, odabrana su takva rješenja, materijali i oprema koji imaju dostatnu kvalitetu i trajnost.

ZAKLJUČAK O STANJU KONSTRUKCIJE I PRIJEDLOG SANACIJE
Objekt je površinski oštećen radi utjecaja vode koja curi revizionim oknima u kojima su smještene električne instalacije. Voda izbija na površinu asfaltnog zastora uništavajući površinske slojeve konstrukcije. Kako bi se smanjio devastirajući utjecaj vode potrebno je sanirati reviziona okna obradom stjenki posuda, zamjenom poklopaca te brtvenjem cijevi i ugraditi procjenice. Također je potrebno izvršiti brtvljenje asfaltnog zastora te sanirati oštećene rubnjake servisne staze.

Radi svega navedenog radovi sanacije trebaju obuhvatiti:
· pripremne radove,
· sanaciju revizionih okna,
· ugradnju procjednica u pješačke staze,
· sanaciju rubnjaka i ugradnju brtvljenog sloja,
· ostale radove.

TEHNIČKI OPIS SANACIJSKOG ZAHVATA
0. [bookmark: _Toc131687818]NAČELNI POSTUPAK SANACIJE
Sanacija  revizionih okna 
· Oslobađanje postojećih poklopaca RO uklanjanjem betona i rezanjem veza
· Bušenje valjaka betona na dnu RO 
· Čišćenje slivničkog lonca
· Dobava i ugradnja procjednica
· Dobava i ugradnja HI premaza
· Brtvljenje cijevi električnih kablova
· Dobava i ugradnja novih vodonepropusnih čeličnih poklopaca RO
Ugradnja procjednica u pješačke staze
· Bušenje valjaka u rubnjaku
· Dobava i ugradnja procjednica
· Ugradnja sanacijskog betona
· Obrada reški
Sanacija rubnjaka i ugradnja brtvenog sloja
· Zamjena oštećenih rubnjaka
· Ugradnja brtvenog sloja
· Kitanje reške
Ostali radovi
· Iscrtavanje linija horizontalne signalizacije
[bookmark: _Toc131687819]OPIS POJEDINIH RADOVA
0. [bookmark: _Toc131687820]Sanacija revizionih okna
Oslobađanje postojećih poklopaca revizionih okna zarezivanjem u debljini od 5 cm okolo opsega
postojećih okna čiji je Φ = cca 60 cm. Uklanjanje betona i postojećih korodiranih poklopaca
pomoću mehaničkog ručnog alata. Bušenje i vađenje valjaka Φ = 40 cm betona na dnu revizionog okna. Buši se ab kolnička ploča u sloju debline 25 cm i čelična pojasnica 400 x 20 mm dijamantom krunom. Potom se izvodi čišćenje lijevano slivničkog lonca. Najprije se izvodi grubo čišćenje pa fino čišćenje vodom i rotirajučom diznom i na kraju ispuhivanje zrakom. 
Ugradnja cijevi od nehrđajućeg čelika promjera Φ= 30 mm, debljine stjenke 2 mm. Cijev se ugrađuje kao procjednica na nižoj strani revizionog okna kako bi mogla 'preuzeti' vodu koja se zadržava  u slivničkom loncu. Na svom vrhu cijev ima kružni slivnik pomoću kojeg prihvaća vodu iz perforirane cijevi te ju odvodi iz revizionog okna. Dno cijevi treba završiti najmanje 10 cm od podgleda betonske ploče. Ukupna duljina cijevi je 30 cm. Cijev se ugrađuje pomoću epoksidnog ljepila radi bolje prionjivosti u izbušenu rupu, s kompletnim brtvljenjem po cijeloj visini. 
Ugradnja fleksibilnog crijeva promjera Φ= 30 mm. Crijevo se ugrađuje na kraj cijevi od nehrđajućeg čelika i odvodi procjednu vodu. Dno crijeva treba biti prepušteno najmanje 20 cm od dna podgleda čeličnih nosača. Ukupna duljina cijevi je cca 220 cm i učvršćuje se na min 4 mjesta.
Nanošenje hidroizolacijskog (bitumenskog) polimerom modificiranog premaza na dno revizionog okna kako bi se lonac zaštitio od navlaživanja. Preporuča se Nafuflex Easy Tech 2 sloj ili istovjetan. Premaz se nanosi ručno gleterom ili četkom.  Potom se izvodi brtvljenje cijevi revizionih okna na bazi reaktivnih smola. Preporuča se Konodur Flexfit pjena ili druga istovjetna. Zapunjavanje se vrši 15 - 25 cm dubine popunjavajući prostor između cijevi Φ= 110 mm i strujnih kablova koji prolaze kroz cijevi. Naposljetku se ugrađuju novi vodonepropusni čelični poklopci, Φ =
cca 60 cm (kao npr. ACO City P RSS ili istovjerni), revizionih okna.
[bookmark: _Toc131687821]ugradnja procjednica u pješačke staze
Bušenje betona kroz postojeće rubnjake i vađenje valjaka promjera Φ= 200 mm te potom brušenje sloja dubine cca 1,5 cm. Brušenje se vrši radi boljeg prijanjanja žičane mrežice na HI sloj te kako bi ista ostala fiksna kad dođe u kontakt s vodom. Potom se buše valjci promjera Φ= 400 mm u čije rupe se ugrađuju procjednice. 
Ugradnja cijevi od nehrđajućeg čelika promjera Φ= 30 mm, debljine stijenke 2 mm. Cijev se ugrađuje kao procjednica na nižoj strani revizionog okna kako bi mogla 'preuzeti' vodu koja se zaržava  u slivničkom loncu. Na svom vrhu cijev ima kružni slivnik pomoću kojeg prihvaća vodu iz perforirane cijevi te ju odvodi iz revizionog okna. Dno cijevi treba završiti najmanje 10 cm od podgleda betonske ploče. Ukupna duljina cijevi je 30 cm. Cijev se ugrađuje pomoću epoksidnog ljepila radi bolje prionjivosti u izbušenu rupu, s kompletnim brtlvljenjem po cijeloj visini. 
Ugradnja fleksibilnog crijeva promjera Φ= 30 mm. Crijevo se ugrađuje na kraj cijevi od nehrđajućeg čelika i odvodi procjednu vodu. Dno crijeva treba biti prepušteno najmanje 20 cm od dna podgleda čeličnih nosača. Ukupna duljina cijevi je cca 220 cm i učvršćuje se na min 4 mjesta.
U brušenu udubinu promjera Φ= 100 mm, dubine 1,5 cm se ugrađuje HI premaz, na kojeg se stavlja žičana mreža i dva sloja geotekstila. Nakon toga se rupa promjera Φ= 200 mm izbetonira sanacijskom betonom C35/45 te se izbrtve reške između starog i novog betona.
[bookmark: _Toc131687822]SANACIJA RUBNJAKA I UGRADNJA BRTVLJENOG SLOJA 
Uklanjanju se oštećeni postojeći betonski rubnjaci dimenzija 50x50 cm sa slojem podložnog morta, uz čuvanje HI trake, pomoću ručnog i mehaničkog alata sa obje strane objekta. Ugradnja novih betonskih rubnjaka na mjestu uklonjenih sa slojem podložnog morta radi prijanjanja betonskih površina. Procjenjuje se da je potrebno zamijeniti oko 20 komada rubnjaka na objektu. 
Nakon uklanjanja postojećih asfaltnih slojeva u dužini objekta od upornjaka do upornjaka (cca 360 m) u punoj debljini (cca 8 cm) unutar prethodno zarezanih površina (između uz rubnjaka pješačke staze i zarezane linije) u širini od 0,15 m, uključujući i HI traku slijedi pranje AB kolničke ploče te ugradnja novog brtvenog sloja koje sprečava prodor vode iz središnjeg cestovnog pojasa na asflatni zastor. Prije ugradnje brtvenog sloja izvodi se prednamaz od odgovarajućeg primera. Nagib gornje plohe brtvenog sloja iznosi 2,5%, koji odgovara projektiranom nagibu kolnika. Potom je potrebno očistiti površinu asfalta od iscvjetalnih soli koje imaju površinski ujtecaj na stanje objekta. Završno, provodi se kitanje reške na višoj strani kod upronjaka U 14 u širini pješačkih staza od 3 m.
[bookmark: _Toc131687823]Iscrtavanje horizontalne signalizacije
Gdje je potrebno izvodi se iscrtavanje središnje crte horizontalne signalizacije. Horizontalna signalizacija mora se izvesti u skladu s Pravilnikom o prometnim znakovima, signalizaciji i opremi na cestama NN 92/2019.
Izvodi se razdjelna crta kao puna razdjelna crta oznake H02, širine 20 cm, bijele boje, debljine suhog filma najmanje 330 µm.
[bookmark: _Toc131687824]REGULACIJA PROMETA
Radovi će se osigurati tipskim privremenim regulacijama prometa A-7 u oba smjera. Izvođenje radova treba planirati u vremenskom periodu do 15.06. ili nakon 15.09. kako bi se izbjeglo razdoblje povećanog obujma prometa tokom ljetnih mjeseci.
0. [bookmark: _Toc68692439][bookmark: _Toc61598574][bookmark: _Toc56520149][bookmark: _Toc72936147][bookmark: _Toc131687825]POSTAVA PRIVREMENE REGULACIJE PROMETA
Prije početka izvođenja radova, Investitor je dužan osigurati postavljanje privremene regulacije prometa. Pod istim se podrazumijeva doprema prometne signalizacije i opreme te rad na uspostavi privremene regulacije prometa prema Pravilniku o privremenoj regulaciji prometa i označavanju te osiguranju radova na cestama (NN 92/2019) iz 2019. godine.
Postavu privremene regulacije prometa Investitor je dužan izvoditi na način da se ne ugrožava sigurnost korisnika autoceste uz osiguranje optimalne protočnosti prilikom same uspostave, kao i sigurnost samih djelatnika na postavljanju. 
[bookmark: _Toc68692440][bookmark: _Toc61598575][bookmark: _Toc56520150][bookmark: _Toc72936148]Tijekom izvedbe predlaže se primjena tipske privremene regulacije prometa A7. Treba izbjegavati radove u vrijeme intenzivnih poljoprivrednih radova jer se teška poljoprivredna vozila teško mimoilaze prilikom ovakve privremene regulacije prometa. Prometna regulacija A7 odnosi se na sanaciju središnjeg razdjelnog pojasa ceste. 
[bookmark: _Toc131687826]ODRŽAVANJE PRIVREMENE REGULACIJE PROMETA
Izvođač je obvezan održavati privremenu regulaciju prometa tako da istu čisti i nadopunjuje, zamjenjuje ili popravlja dotrajalu, oštećenu, manjkavu ili nestalu prometnu signalizaciju i opremu, odnosno da prometnu signalizaciju i opremu na cesti održava tako da se osigura njena potpuna funkcionalnost i vidljivost tijekom ugovorenih radova od uspostave do uklanjanja. Investitor mora osigurati kontinuirano (24-satno) dežurstvo radi održavanja privremene regulacije prometa te u slučaju oštećenja prometne signalizacije i opreme istu je potrebno zamijeniti bez odgađanja, a najkasnije u roku od jednog sata od nastanka oštećenja. Sukladno navedenom, Izvođač mora osigurati dovoljnu količinu rezervne opreme kako bi u slučaju potrebe mogao reagirati u gore navedenom roku. Za deponiranje rezervne opreme kao i za smještaj osoblja za 24-satno dežurstvo Izvođač je dužan na lokaciji osigurati adekvatan prostor.
Održavanje privremene regulacije prometa mora biti usklađeno s brojem dana izvođenja radova i podrazumijeva održavanje privremene regulacije prometa i u dane kada su radovi u prekidu (npr. uoči i za dane vikenda i blagdana, za vrijeme nepovoljnih vremenskih prilika i dr.). 
[bookmark: _Toc68692441][bookmark: _Toc61598576][bookmark: _Toc56520151][bookmark: _Toc72936149][bookmark: _Toc131687827]UKLANJANJE PRIVREMENE REGULACIJE PROMETA
Nakon završetka radova Investitor je obvezan ukloniti svu prometnu signalizaciju i opremu privremene regulacije prometa za svaki most , te stalnu prometnu signalizaciju i opremu dovesti u prvotno projektirano stanje. 
Predviđeno trajanje radova sanacije Mosta Krka je ovisno o primijenjenoj prometnoj regulaciji i tehnologiji ugradnje unutar perioda regulacije prometa.  

Slika 1. Privremena regulacija A – 7



[bookmark: _Toc131687828]UVJETI KVALITETE MATERIJALA ZA SANACIJU
Projektom sanacije definirana su tehnička svojstva gradiva. Za njihov sastav odgovoran je
proizvođač, a za ugradnju izvođač. Slijede osnovni i dodatni zahtjevi kvalitete.
0. [bookmark: _Toc73535618][bookmark: _Toc125118524][bookmark: _Toc131687829]BETON C 35/45 (SANACIJSKI BETON)
Beton za reprofilaciju upornjaka, izvedbu gornjeg dijela čeonog zida i prsnog, zida, za izvedbu nobog diela rasponske ploče. 
Uvjeti okoliša: 
· Agregat otporan na smrzavanje,
  maksimalno zrno do 						dmax = 16,0 mm
· Minimalna količina cementa					 = 320kg/m3
· Max v/c faktor				> 0,45
· Količina mikropora uvučenog zraka 				= 5-7%
· Razred sadržaja klorida Cl- 		0,40	
· Razred slijeganja S2						 = 50-90 mm
· Superplastifikator radi postizanja konzistencije prema potrebi
· Razred vodonepropusnosti VDP 3, dopušteni prosječni 
prodor vode prema HRN EN 12390-8:				30 mm
· Otpornost na djelovanje mraza i soli za otapanje 
prema HRN CEN/TS 12390-9: 					razred MS56
[bookmark: _Toc131687830]POLIMERCEMENTNI VEZNI SLOJ
Za ostvarivanje dobre veze između starog i novog betona treba upotrebljavati vezni sloj koji je izrađen na bazi polimercementnog veziva. 
Kontrolnim ispitivanjem potrebno je dokazati da je prionjivost za podlogu ≥1,5 N/mm².
[bookmark: _Toc131687831]PODLJEVNI MORT
Kvaliteta materijala:
Koristit će se mort  s kompenziranim skupljanjem, kao npr. Emcekrete 60 A ili jednakovrijedan (podlijevni betona s kompenziranim skupljanjem granulacije 0 mm - 8 mm). 
Koristiti gotovi podljevni mort deklariran prema normi HRN EN 1504-6: Proizvodi i sustavi za zaštitu i popravak betonskih konstrukcija; dio 6: Sidrenje čelične armature.
- Zrno agregata							dmax = 0 - 8 mm
- Tekuće konzistencije, samonivelirajući				 Rasprostiranje = 700 mm 
- Tlačna čvrstoća morta nakon 24 sata (HRN EN 12190)			> 55 N/mm2
- Tlačna čvrstoća morta nakon 28 dana (HRN EN 12190)			> 95 N/mm2
- Skupljanje								< 0,6 mm/m'
- Prionjivost na beton (Pull Off Test prema HRN EN 1542)		≥ 2,0 N/mm2 
- otpornost na djelovanje mraza i soli (HRN EN 12390-9) 		MS 56
Mort je tekuće konzistencije.
[bookmark: _Toc131687832]EPOKSIDNO LJEPILO
Masa za čeličnih elemenata na ležajnu gredu te ležaja na čelične elemente na  bazi dvokomponentne epoksidne smole, mora imati tiksotropna svojstva, treba zadovoljavati uvjete iz norme HRN HRN EN 1504-4: Proizvodi i sustavi za zaštitu ipopravak betonskih konstrukcija; dio 4: Ljepila. Koristi se epoksidno ljepilo
- Gustoća 							≥ 1,50 kg/l
- Pot life (+23ºC)						 ≥ 60 min
- Linearno skupljanje (HRN EN 12617-1) 			≤ 0,1 (%)
- Statički modul elastičnosti pri tlaku (HRN EN 13412) 	 2000 MPa 
- Linearani termički koeficijent istezanja (HRN EN 1770) 	≤ 100 x 10-6 K -1
 - Tlačna čvrstoća (HRN EN 12190)				  40 MPa 
- čvrstoća na posmik (HRN EN 12615) 			 6 MPa 
Priprema i ugradnja i lijepljenje – prema uputi proizvođača
[bookmark: _Toc131687833]NEHRĐAJUĆI ČELIK
Svi materijali od nehrđajućeg čelika trebaju zadovoljavati sljedeće uvjete: prema HRN EN 10088-1 materijal treba imati ozanku X2 CrNiMo 17-12-2.
[bookmark: _Toc125118533][bookmark: _Toc131687834]POLIURETANSKI JEDNOKOMPONENTNI KIT
Trajno-elastični kit za popunu i brtvljenje reški u betonu treba zadovoljiti uvjete kvalitete:
Obavezna primjena sa prethodnim nanošenjem prednamaza (primera-a) kao npr. MC Microflex 251.
Sastav i svojstva podljevnog morta s kompenziranim skupljanjem (kao na pr. „MC Microflex 250“ ili jednakovrijedni).

Tablica 3.1. Fizikalne i tehničke značajke poliuretanskog kita
	ZNAČAJKA
	SVOJSTVO
	USKLAĐENA TEHNIČKA SPECIFIKACIJA

	Reakcija na požar
	Klasa E
	HRN EN ISO 11925-2

	Elastični povrat nakon deformacije
	                     > 70%
	HRN EN ISO 7389

	Otpornost na tečenje
	≤3 mm
	HRN EN ISO 7390

	Vlačna čvrstoća na 23 ºC
	≤0,4 N/mm2
	HRN EN ISO 8339

	Vlačna čvrstoća na -30 ºC
	≤0,9 N/mm2
	HRN EN ISO 8339

	Vlačna čvrstoča pri zadržanoj deformaciji
	Prolaz
	HRN EN 8340

	Adhezija/kohezija pri različitoj temperaturi
	Prolaz
	HRN EN ISO 9047

	Gubitak mase/volumena
	≤ 10%
	HRN EN ISO 10563

	Vlačna čvrstoća pri zadržanoj deformaciji nakon uranjanja u vodu (4 dana)
	Prolaz
	HRN EN ISO 10590

	Vlačna čvrstoća (kapacitet pomaka 50%)
	Prolaz
	HRN EN ISO 8340



Tablica 3.2. Uvjeti za vanjsku primjenu poliuretanskog kita
	ZAHTJEVI ZA VANJSKU PRIMJENU
	SVOJSTVO
	USKLAĐENA TEHNIČKA SPECIFIKACIJA

	Vlačna čvrstoća pri zadržanoj deformaciji nakon uranjanja u vodu (28 dana):
	Prolaz
	HRN EN ISO 10590

	Vlačna čvrstoća pri zadržanoj deformaciji nakon uranjanja u morsku vodu (28 dana):
	Prolaz
	HRN EN ISO 10590

	Adhezija/kohezija nakon izlaganja toplini, vodi i umjetnom svjetlu kroz staklo
	Prolaz
	HRN EN ISO 11431



[bookmark: _Toc125118534][bookmark: _Toc131687835]PODLIJEVNI MORT S KOMPENZIRANIM SKUPLJANJEM
Podljevni mort se koristi za podlijevanje u volumene uz rubnjak.
Koristiti gotovi podljevni mort deklariran prema normi HRN EN 1504-6: Proizvodi i sustavi za zaštitu i popravak betonskih konstrukcija; dio 6: Sidrenje čelične armature.
- Zrno agregata							dmax = 0 - 8 mm
- Tekuće konzistencije, samonivelirajući				 Rasprostiranje = 700 mm 
- Tlačna čvrstoća morta nakon 24 sata (HRN EN 12190)			> 55 N/mm2
- Tlačna čvrstoća morta nakon 28 dana (HRN EN 12190)			> 95 N/mm2
- Skupljanje								< 0,6 mm/m'
- Prionjivost na beton(Pull Off Test prema HRN EN 1542)		≥ 2,0 N/mm2 
- otpornost na djelovanje mraza i soli (HRN EN 12390-9) 		MS 56
Sastav i svojstva podljevnog morta s kompenziranim skupljanjem (kao na pr. „Emcekrete 60 A“ ili jednakovrijedni.
[bookmark: _Toc125118537][bookmark: _Toc131687836]BRTVENI MATERIJAL ZA REŠKE
Uz betonske rubnjake u debljini asfalta ugrađuje se vruća masa za brtvljenje reški (kao npr. Multiseal 40 ili istovrijedna) koja prijanja između betonskih i asfaltnih slojeva. Ugradnja se vrši sukladno tehničkom listu proizvođača. Prije ugradnje brtvenog sloja izvodi se prednamaz od odgovarajućeg primera radi boljeg površinskog prijanjanja.

SVOJSTVA PROIZVODA:
temperatura primjene	 						190°c 
maksimalna sigurna temperatura grijanja 				200°c
točka omekšivanja (°c) (HRN EN 1427: 2000)			110 
penetracija konusa (dmm) na 25°c (HRN EN 13880-2: 2003)	65 
gustoća (g/cm³) na 25°c ( HRN EN 13880-1: 2003)			1,02 
viskoznost (mm) na 60°c  (HRN EN 13880-5: 2004)			1,0 
otpornost % (HRN EN 13880-3: 2003)				55 

[bookmark: _Toc131687837]BRTVENI MATERIJAL ZA KABLOVE
Materijal Kondur Flexfit (ili istovjeran).
Zapunjavanje prstena, stjenki cijevi na bazi reaktivnih smola. Smola je visoko kemijski i mehanički otporna, dobro prijanja na suhe i vlažne podloge i na GPR podloge. Smjesa se sastoji od dvije komponente koje potrebno homogeno izmiješati. Materijal se nanosi ručno na podogu.
[bookmark: _Toc131687838]HIDROIZOLACIJSKI PREMAZ
Materijal Nafuflex Easy Tech 2 (ili istovjeran). 

SVOJSTVA PROIZVODA:
Polimerno modificiran bitumenski debeloslojni premaz (PMBC)
Praškasta komponenta omogućuje brzo sušenje
Vrlo fleksibilan, omogućuje premošćivanje pukotina
Može se nanositi prskanjem (prilagođene konzinstencije), optimalan za spiralne pumpe
Bez otapala, ekološki prihvatljiv
U skladu s DIN 18533 i DIN EN 15814

SAVJETI ZA UGRADNJU
Priprema podloge: Nafuflex Easy Tech 2 se može nanositi na sve mineralne podloge. Priprema
podloge treba biti u skladu s DIN 18533, dio 1 i 3. Podloga mora biti zaštićena od smrzavanja, suha, bez ljepljivih tvari (npr. prašine, odvajajućih čestica) i bez površinskih udubljenja, pukotina ili izbočina. Zadovoljavajuće su mat-vlažne ili blago vlažne površine. Protiv tlaka vode s negativnim tlakom potrebno je nanijeti mineralnu smjesu za izolaciju (npr. MC-Proof 101 HS). Udubljenja > 5 mm moraju se ispuniti i zatvoriti odgovarajućim mortom (Oxal SPM). U području spoja poda i zida potrebno je napraviti holker pomoću mineralne žbuke Oxal SPM.
Ako podloga ispunjava gore navedene zahtjeve, nije potrebno nanositi temeljni premaz. Ipak vrlo
upijajuće i/ili porozne podloge treba premazati impregnirajućim premazom Nafuflex GIP-om.

Primjena: Nafuflex Easy Tech 2 se miješa najmanje 3 minute do postizanja homogene smjese poput paste, miješanje se vrši pomoću miješalice u obliku sidra pri laganoj rotaciji. Miješani materijal se nanosi ravnomjerno i bez pora prskanjem spiralnom pumpom. Debljina sloja ovisi o razredu utjecaja vode. Za razrede utjecaja vode W1-E i W4-E potrebna je minimalna debljina sloja od 3 mm (nanosi se u 2 sloja). Razredi utjecaja vode W2.1-E i W3-E zahtjevaju najmanje debljinu od 4 mm suhog sloja (nanosi se u 2 sloja) ojačanu pomoću certificirane mrežice Nafuflex Grid 25 NF.

Njega: Zaštitite Nafuflex Easy Tech 2 od kiše sve dok se ne postigne dovoljna otpornost na kišu.
Potrebno je spriječiti prodor vode i izlaganje mrazu dok se premaz potpuno ne osuši. Potpuno stvrdnuta hidroizolacija mora biti trajno zaštićena od štetnih utjecaja kao što su statički, dinamički i toplinski utjecaj te UV zračenje. To se postiže postavljenjem odgovarajućeg zaštitnog sloja (npr. XPS termoizolacija). Tek tada je moguće nasipanje iskopne jame sloj po sloj.

Opće informacije: DIN 18533 i “Propisi za planiranje i primjenu hidroizolacije s polimerom
modificiranim debeloslojnim bitumenskim premazima” (3. izdanje, Svibanj 2010) moraju se uzeti u obzir pri izolaciji građevinskih konstrukcija s polimerom modificiranim bitumenskim debeloslojnim
premazima.
[bookmark: _Toc131687839]POKLOPCI REVIZIONIH OKNA
Poklopac okna (kao npr. ACO City P RSS ili istovjeran) svijetlog promjera 620 mm, iz lijevanog
željeza EN-GJS-500-7 (nodularni lijev), s hvatištem za prihvat poluge kod otvaranja, s okruglim
okvirom s dosjednom stopom za sidrenje, s NBR brtvom izrađenom od sintetičke gume tvrdoće
cca. 70° (Shore A), otpornom na ulja i benzine, protiv lupanja, vodotijesan, plinotijesan, siguran od
poplavnih i povratnih voda do 2 bara, razreda opterećenja D400 (prema HRN EN 124:2005), s tri
zatvarača sa zakretnom polugom za zaključavanje izvedenom od lijevanog željeza koji ne
zahtijevaju održavanje i potpuno sigurni od podizanja uslijed prometa, bez zgloba, sa završnim
premazom (brzosušivi alkid s inhibitorom korozije, crni RAL 9005). Pritisak okvira na dosjednu
površinu iznosi do najviše 2,4 N/mm2. Vanjski promjer dosjedne stope 836 mm, visina okvira 100
mm, masa 88,0 kg. Ugradnja prema uputama proizvođača.
[image: ]
SVOJSTVA PROIZVODA:
	svijetli promjer 
masa 
visina okvira 
zaštitni premaz 
	620 mm
88,0 kg
100 mm
Da

	
	


[bookmark: _Toc131687840]HORIZONTALNA SIGNALIZACIJA NA KOLNIKU
Horizontalnu signalizaciju na kolniku potrebno je izraditi u skladu s Pravilnikom o prometnim znakovima, signalizaciji i opremi na cestama (NN 33/2005) a izrađuje se nanošenjem sprej termoplastike, bijele boje, vrućim postupkom sa specijaliziranim strojem. Debljina nanosa je od 1,2 mm do 2,0 mm. Odmah nakon nanošenja nanosa sprej termoplastike, mora se primijeniti površinska aplikacija čvrstih staklenih perli pod tlakom.
Širina linija je 20 cm, a središnja isprekidana linija mora biti orebrena (zvučna ili vibro traka).
Uvjeti:
a) NORMA VIDLJIVOSTI
- Dnevna vidljivost Q4
- Noćna vidljivost R4
- Vidljivost pri vlažnim uvjetima RW3
- Vidljivost pri kišnim uvjetima RR3
- Protukliznost materijala SRT≥55

b) SPECIFIKACIJA MATERIJALA
- Debljina nanosa 1,2 – 2,0 mm
- Veličina staklene perle 125-850 μm.
[bookmark: _Toc131687841]
TEHNIČKI UVJETI ZA RADOVE I MATERIJALE
0. [bookmark: _Toc131687842]OPĆE ODREDBE ZA RADOVE
Tijekom sanacijskih zahvata, ugrađene materijale efikasno zaštititi od pojačanog vjetra, i zaštititi od temperature <+5ºC i >+ 25ºC.
Izvoditelj radova mora organizirati i izvoditi sve radove na sanaciji betonske konstrukcije, najprikladnije primjeni i sukladno Projektu uz primjenu svih propisanih mjera zaštite i važećih propisa struke i prakse.
Svi radovi na sanaciji moraju biti koordinirani i po dinamičkom planu od strane nadležne službe odobreni.
Kod pripreme, izvedbe i kontrole kvalitete treba se pridržavati uvjeta iz projekta, a za odredbe koje nisu specificirane treba se pridržavati važećih normativa i propisa.
Sve radove treba izvoditi iz prethodno ispitanih i tijekom radova kontroliranih materijala.
Uzimanje uzoraka u svrhu kontrolnih ispitivanja obavlja ovlaštena organizacija ili izvoditelj, pod kontrolom nadzornog inženjera. O uzimanju uzoraka treba sastaviti zapisnik s potpunim podacima.
[bookmark: _Toc131687843]ČUVANJE I NJEGOVANJE IZVEDENIH ELEMENATA SLOJEVA
Njegovanje i zaštita počinju u fazi nabave, prijevoza i uskladištenja osnovnih materijala na bazi  polimercementnog veziva, akrilata i epoksida, koji ne smije biti izložen vlazi a naročito temperaturama <+5ºC i >+ 30ºC.
Spravljanje reparaturnih mortova kao i izvedeni radovi (slojevi) moraju biti efikasno zaštićeni od negativnih utjecaja naglog sušenja, a naročito niskih i visokih temperatura. Predviđeno vrijeme za njegovanje je minimalno 7 dana.
Slojevi na bazi epoksida i akrilata moraju biti efikasno zaštićeni od mogućih vlaženja, niskih i visokih temperatura tijekom spravljanja i ugradnje, prljanja prašinom i mehaničkih oštećenja.
[bookmark: _Toc131687844]HIDRODEMOLIRANJE
Uklanjanje betona vrši se hidrodemoliranjem u debljinama predviđenim projektom upotrebom vodenih topova s prilagodljivim tlakom na mlaznici promjenljivim do 2500 bara ili na način da se na sapnici uređaja postavi konstantan pritisak (npr.1500 bara) koji automatskim navođenjem vrši uklanjanje betona iste ili slabije kvalitete, kojem je struktura degradirana (npr. djelovanjem soli i smrzavanja, ...).
Postupak razbijanja betona pneumatskim alatima nije moguće koristiti, jer bi se tako u zoni sidara razmrvila struktura preostalih betona a nastale mikropukotine bi kasnije onemogućavale dobru prionjivost novog sanacijskog betona, i u zoni armature predstavljale porozan i propusan sloj. Također, ovakvim načinom bi se djelomično oštetila i armatura (točkasta oštećenja koja su prva mjesta za početak eventualne korozije tijekom eksploatacije), a udaranje o šipke armature prenosilo bi se i na dijelove mladog sanacijskog betona i morta, te u zaštitnom sloju na mjestima šipki vjerojatno uzrokovalo mikropukotine, što za konstrukciju u ovakvim uvjetima i s ovakvim zahtjevima nije dopušteno.
[bookmark: _Toc13469361][bookmark: _Toc25045851][bookmark: _Toc131687845]UKLANJANJE I ZAMJENA ARMATURE
Armatura mora biti složena, dobro učvršćena i povezana tako da zadrži propisane razmake prilikom ugradnje betona. Izvođač je obvezan primijeniti sva potrebna sredstva za osiguranje razmaka i učvršćenje armature.
Ako za armaturu dopremljenu na građevinu nema odgovarajuće potvrde sukladnosti s uvjetovanim svojstvima, ta svojstva treba izvođač potvrditi ispitivanjem odgovarajućeg broja uzoraka dopremljenih profila.
Prije betoniranja nadzorni inženjer mora pregledati armaturu, te dati dozvolu za početak betoniranja. Posebno treba kontrolirati debljine betona zaštitnog sloja armature.
Ukoliko tijekom betoniranja dođe do popuštanja oplate ili pomaka armature i ona izmjeni svoj položaj u tolikoj mjeri da je ugrožena njena statička funkcija, nadzorni inženjer treba betoniranje obustaviti, narediti uklanjanje betona i ponovno betoniranje, a sve na teret izvođača.
[bookmark: _Toc131687846]SPRAVLJANJE MATERIJALA ZA UGRADNJU PRI SANACIJI
Spravljanje je dozvoljeno samo strojno sa prisilnim miješanjem uz maseno doziranje komponenti.
Svi materijali moraju biti zaštićeni od oborina, niskih i visokih temperatura.
Kapacitet spravljanja mora biti prilagođen vremenu obrade materijala koji se primjenjuje.
Transport treba organizirati tako da se izbjegne svaka mogućnost gubitka materijala, moguća segregacija i onečišćenje. 
[bookmark: _Toc131687847]UVJETI KVALITETE PODLOGE ZA NASTAVAK ODREĐENE VRSTE RADOVA
Armirano-betonska podloga
Vlačna čvrstoća prionjivosti			≥2,5 N/mm2
Hrapavost					cca 3 mm
pH otvorene površine betona			> 11,5
Otvorenost strukture				50% (vidljivih zrna agregata)	
Vlažnost					prilagođena sustavu koji se nanosi
Površina čelika
Stupanj čistoće (DIN 55928)			D Sa 2 1/2
Otvorena ploha očišćenog čelika		< 6 sati	
[bookmark: _Toc369179706][bookmark: _Toc370471138][bookmark: _Toc511656341][bookmark: _Toc31702142][bookmark: _Toc131687848]UGRADNJA VEZNIH, ZAMJENSKIH I ZAŠTITNIH SLOJEVA
Polimercementni vezni sloj
Efikasna ugradnja postiže se uribavanjem četkom kratkih krutih dlaka, na prethodno očišćenu i navlaženu podlogu (beton nakon hidrodinamičkog uklanjanja sloja i odstranjivanja skramice i nečistoća te zaostale vode).
[bookmark: _Toc369179708][bookmark: _Toc370471140]
[bookmark: _Toc199842071][bookmark: _Toc226361172][bookmark: _Toc265740214][bookmark: _Toc268079192][bookmark: _Toc131687849]
PROGRAM KONTROLE I OSIGURANJA KVALITETE
0. [bookmark: _Toc131687850]UVOD
Ovim programom kontrole i osiguranja kvalitete date su smjernice i uvjeti, koje moraju zadovoljiti građevinski radovi, ugradbeni elementi i materijali, te daljnje održavanje konstrukcije, sve kako bi se postigla i održala zadovoljavajuća kvaliteta i trajnost građevina.
Osiguranje kvalitete treba postići tako da se upotrebljavaju samo provjereni i ispitani materijali, provode ispravne i vješte metode gradnje, koji će biti u skladu sa projektom, standardima i propisima te dobrom praksom.
Svi projektom predviđeni sanacijski radovi moraju biti povjereni izvoditelju specijaliziranom za tu vrstu radova.
Materijali koji se koriste za ugradnju prihvaćaju se na temelju valjanih dokaza o kvaliteti, bilo da se radi o ispravama o sukladnosti, certifikatima i atestima za gotove proizvode, bilo da se kakvoća dokazuje ispitivanjem u tijeku izvedbe na izrađenim uzorcima kompozita spravljenih na gradilištu ili proizvodnom pogonu. Izvoditelj navedenu dokumentaciju predaje na prihvaćanje i ovjeru nadzornom inženjeru ili projektantu.
Kontrolu kvalitete treba provesti stalnim nadziranjem radova u svim fazama od strane nadzornog inženjera i drugih specijalističkih inspektora i institucija za kontrolu i ispitivanje materijala, kao i svim potrebnim ispitivanjima kvalitete materijala ili gotovih građevinskih elemenata.
Na kraju izgradnje izvođač je dužan pribaviti konačan izvještaj o kvaliteti betona kompletnog objekta ili konstrukcije.
Materijali koji se koriste za ugradnju trebaju imati valjane dokaze o kvaliteti, bilo da se radi o valjanim certifikatima i atestima za gotove proizvode, bilo da se kakvoća dokazuje ispitivanjem na, u tijeku izvedbe izrađenim uzorcima gradiva spravljenih na gradilištu ili proizvodnom pogonu.
Materijali koji se ugrađuju u konstrukciju podliježu specifikacijama iz pravilnika i normi:
Tehnički propis za građevinske konstrukcije (NN 17/2017)
Tehnički propis o građevnim proizvodima (NN 33/10, 87/10, 146/10, 100/11, 130/12, 81/13, 136/14 i 119/15)
Pravilnik o ocjenjivanju sukladnosti, ispravama o sukladnosti i označavanju građevinskih proizvoda (NN 103/09, 147/09, 87/10 i 129/11)
Opći tehnički uvjeti za radove na cestama, IGH d.d., 2001.g
Tehnički uvjeti za asfaltne kolnike  Hrvatske ceste d.o.o., 2015.g.
HRN EN 206-1:2006; Beton -- 1. dio: Specifikacije, svojstva, proizvodnja i sukladnost (uključuje amandmane A1:2004 i A2:2005) (EN 206-1:2000+A1:2004+A2:2005)
HRN EN 1504:1-10; Proizvodi i sustavi za zaštitu i popravak betonskih konstrukcija -- Definicije, zahtjevi, kontrola kvalitete i vrednovanje sukladnosti, dio 1-10.

[bookmark: _Toc131687851]NADZOR
Glavni nadzor nad provođenjem sustava održavanja kvalitete obavlja glavni nadzorni inženjer (kontinuirano).
Glavni nadzorni inženjer može imati pomoćnike-specijaliste, te prisutnost projektanta koji obnaša projektantski nadzor. U skladu sa zakonskim propisima vanjski nadzor može obavljati i neovisna ovlaštena organizacija za kontrolu kvalitete.
Izvoditelj radova mora voditi građevinski dnevnik (prema Pravilniku o vođenju građevinskog dnevnika) koji svakodnevno u vrijeme izvođenja radova ispunjava osoba izvođača, a ovjerava nadzorni inženjer kao i svu ostalu dokumentaciju kakvoće korištenih materijala i izvedenih radova. Svi radovi vode se i preuzimaju kroz građevinski dnevnik i to po fazama rada, pri čemu je nužno da za početak radova naredne faze nadzorni inženjer ocjeni kakvoću izvedenih radova, te nakon toga odobri nastavak radova.

3. [bookmark: _Toc131687852]Projektantski nadzor
Projektantski nadzor nad izvođenjem predmetnih radova obavlja projektant osobno ili preko svojih suradnika. Taj nadzor vodi brigu da se radovi izvedu prema projektu i njegovim dopunama (ako takove budu postojale) i svrsishodno namjeni koja proizlazi iz projekta.
Projektantski nadzor je stalnog karaktera.
Projektant ima pravo donositi odluke u slučaju kada se ukaže potreba da se izvrše izmjene pojedinih dijelova projekta, bilo po opsegu, postupku ili redoslijedu izvođenja radova.

[bookmark: _Toc131687853]Stručni nadzor
Potrebno je osigurati stalni stručni nadzor tijekom izvođenja radova. Nadzorni inženjer je predstavnik vlasnika/investitora, plaćen je od vlasnika/investitora i izvršava svoju odgovornost prema njemu. Nadzorni inženjer ima zadatak da kontinuirano prati radove, a za veće radove u punom radnom vremenu. On je odgovoran za tumačenje ugovornih obaveza i izmjena, on uspostavlja kriterije prihvatljivosti, vodi računa da se radovi izvedu u skladu sa projektom i standardima i dobrom praksom, ocjenjuje napredovanje gradnje i određuje dinamiku plaćanja graditelju sukladno količini izvršenih radova i ugrađenom materijalu. U slučaju kakvih većih odstupanja od projektnih postavki, zapažanja ovog nadzora su mjerodavna kod odluke o nastavku rada. Nadzorni inženjer stalno obavještava vlasnika o toku radova i zadovoljenju roka završetka radova.
Nadzorni inženjer mora imati tehničko znanje o građevinskim materijalima i izvođenju gradnje i imati iskustvo sa time i mora zadobiti povjerenje i poštovanje vlasnika i izvoditelja.
[bookmark: _Toc131687854]IZVJEŠĆE O IZVEDENIM RADOVIMA
Da bi se sačuvali svi podaci o izvedenom stanju, potrebno je po završenom poslu izraditi izvješće o svim izvedenim radovima na sanaciji građevine. Poseban naglasak u tom izvješću treba staviti na eventualne izmjene u odnosu na predviđeno projektom.
[bookmark: _Toc131687855][bookmark: _Toc150068865][bookmark: _Toc151520279][bookmark: _Toc162683139][bookmark: _Toc165185372][bookmark: _Toc199842074][bookmark: _Toc226361175][bookmark: _Toc265740217][bookmark: _Toc268079195]SPECIFIKACIJE GRAĐEVINSKIH PROIZVODA
Svi građevinski proizvodi koji će se ugrađivati dopremati će se iz pogona i tvornica izvan gradilišta. Za svaki od njih svaka isporuka gradilištu mora imati izjavu o sukladnosti proizvođača i važeću potvrdu sukladnosti s odgovarajućom normom, ako je određenim propisom uvjetovana, odnosno tehničko dopuštenje, ako norma za njega ne postoji. Još prije prve isporuke za svaki novi proizvod, koji će se ugrađivati u građevinu, nadzornom inženjeru treba za njega dostaviti sve potrebne podatke i potvrde o kvaliteti i ishoditi njegovu suglasnost za ugradnju.
[bookmark: _Toc199842080][bookmark: _Toc15387865][bookmark: _Toc131687856]TEKUĆA I KONTROLNA ISPITIVANJA 
[bookmark: _Toc531176192]Nisu potrebna tekuća i kontrolna ispitivanja.

